Mehleng ya kgalekgale – pele ntataomoholo le ntataemoholo esitana le ntataemoholo – Motsheare le Bosiu ba ne ba se na dihlong. Ba ne ba tsamaya lefatsheng jwaloka nna le wena. Tempele ya Modimo ya semoya e ile ya simolola go dira leng? Akanya ka se se ileng sa diragala fa Jesu a ne a itlhagisa gore a kolobediwe ka 29 C.E. Go tloga ka nako eo ya botshelo jwa gagwe, Jesu o ne a diragatsa mafoko a Pesalema 40:6-8. Moragonyana moaposetoloi Paulo o ne a bontsha gore Jesu o ne a rapela Modimo jaana: “O ne o sa batle setlhabelo le tshupelo, mme o ne wa mpaakanyetsa mmele.” (Bahebera 10:5) Jesu o ne a itse gore Modimo “o ne a sa batle” gore ditlhabelo tsa diphologolo di tswelele di ntshiwa kwa tempeleng ya Jerusalema. Go na le moo, Jehofa o ne a baakanyeditse Jesu mmele o o itekanetseng wa motho gore a o ntshe go nna setlhabelo. Fa Jesu a ne a tlhalosa keletso ya gagwe e e tswang pelong, o ne a tswelela jaana: “Bona! Ke tlile (mo momenong wa buka go kwadilwe kaga me) go dira thato ya gago, wena Modimo.” (Bahebera 10:7) Mme Jehofa o ne a arabela jang? Efangele ya ga Mathaio e bolela jaana: “Fa Jesu a sena go kolobediwa ka yone nako eo a tlhatloga a tswa mo metsing; mme, bona! magodimo a bulega, mme a bona moya wa Modimo o tla mo go ene o fologa jaaka lephoi. Bona! Gape, ga nna lentswe le tswa kwa magodimong le le neng le re: ‘Yono ke Morwaake, moratwa, yo ke mo amogetseng.’”—Mathaio 3:16, 17.